A caixa, os timbals y os platiellos se gosan tanyer con dos palos de feitos por un regular de fusta y ditos baquetas. As baquetas s'agafan con as mans y se fan servir ta trucar dreitament sobre os instrumentos. O bombo se tanye con o piet, fendo servir un u dos pedals que levan una maza u mallet que truca sobre a membrana d'iste. D'atra man o charles tamién se puet ubir y zarrar con un atro pedal que se puet, si ye menester, deixar fixo. En bells estilos musicals como o jazz se fan servir as escobetas (en anglés "brushes"), que no son que baquetas feitas con muitas variellas metalicas ficatas en fundas de nylon. Seguntes a traza d'agafar as baquetas (en angles "grip") se pueden distinguir o agarre tradicional (popularizato por Sanford A. Moeller) u o muderno (popularizato por Ringo Starr) que se divide a la vegata en agarre alemán (con o dorso d'a man entalto, lo que nos permite ganar mayor fuerza en o golpe), francés (con o pulgar entalto, lo que permite fer servir millor a tecnica de didos) u americán (ye una mezcla d'os anteriors).